লেস জ্যাকসন
হার্বার্ট লেসলি জ্যাকসন (ইংরেজি: Les Jackson; জন্ম: ৫ এপ্রিল, ১৯২১ - মৃত্যু: ২৫ এপ্রিল, ২০০৭) ডার্বিশায়ারের হুইটওয়েল এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার ছিলেন। এছাড়াও, নিচেরসারিতে ডানহাতে ব্যাটিং করতেন লেস জ্যাকসন।